
Ručni rad 


Pletene rukavice za zimu 


Danas ćemo opisati, kako se 
pletu rukavice. Nije ih tako te- 
ško isplesti, a dobro će nam do- 
ći za studene daiie. 

Kad pletemo 2 pravo, 2 kri- 
vo, očice su zbijene i bolje drže 
toplinu. Gornji dio rukavice mo- 
že se isplesti posve pravo ili 
ovim jednostavnim, a lijepim 
uzorkom: 1. red: * pletemo 1 
očicu pravo, nit povučemo pre- 
ma sebi, slijedeću očicu preba- 
cimo, a da je ne pletemo; — - 2. 
red: pletemo sve očice pravo, 
ili sve krivo (ako ne pletemo 
uokrug). — 3. red: kao prvi 
red, samo pletemo one očice, 
koje u prvom nismo pleli, a pre- 
bacivamo one, koje smo prije 
pleli, tako da dođe izmjenično. 
— 4. r e d: kao drugi. 

Potrebno nam je za svaki par 
rukavica nešto više od 1 štreni- 
ce od 50 grama vune sa 6 niti; 
5 igala od 2.5 mm. ili od 2 mm. 

DESNA RUKA. Načinimo 70 
očica. Pletemo 2 pravo 2 krivo 
7 cm. Dalje jersey. Iza 4 reda 
jerseya dodajemo očice za pa- 
lac: pletemo 36 očica od gornjeg 
dijela ruke, 1 očicu dodamo, 2 


očice, 1 očicu dodamo, pletemo 
32 očice (dlan). 

6. red: bez dodavanja. 

7. red: 1 očicu dodamo, 4 
očice, 1 očicu dodamo iznad pri- 
jašnjih dodavanja. 

8. red: bez dodavanja. 

9. red: 1 očicu dodamo, 6 
očica, 1 očicu dodamo. I t. d. 

Kad imamo 18 očica između 
dodavanja (86 očica u svemu), 
pletemo posve ravno, dok nema- 
mo 7 cm duljine (ne računamo 
2 pravo, 2 krivo). 

Sada pletemo 34 očice od 
gornjeg dijela ruke, 22 očice 
metnemo na jednu sigurnicu, di- 
gnemo 5 novih očica na iglu i 
pletemo 30 očica od dlana. * Sa- 
da imamo 69 očica u svemu. Ple- 
temo ih posve ravno 4 cm. 

PRSTI. Broj očica bit će raz- 
dijeljen na 3 igle, a pletemo s če- 
tvrtom. Preostale očice ostaju 
navučene na sigurnicu. 

Kažiprst. Uzmemo 9 očica 
od gornjeg dijela i 5 očica do- 
datih kod palca, 8 očica od dla- 
na, 4 očice načinimo za između 
prsta (26 očica). — Pletemo 7 


cm duljine i završimo ovako: sa 
svake strane prsta dđ-uzmemo po 
1 očicu, pletemo 1 očicu i jed- 
nu oduzmemo; 1 red bez oduzi- 
manja, 1 red s istim oduzimanji- 
ma sa svake strane, 1 red bez 
oduzimanja i onda završimo sve, 
koje ostanu. 

Srednji 'prst. 9 očica od 
gornjeg dijela, 4 očice između 
prsta, 7 očica od dlana, 4 očice 
između prsta (24 očice). Plete- 
mo 8 cm dugo, oduzimamo i za- 
vršimo. 

P r s t e n j a k. 8 očica od gor- 
njeg dijela, 4 očice između pr- 
sta, 7 očica od dlana, 4 očice iz- 
među prsta (23 očice). Pletemo 
isto dugačko kao kažiprst. 

Mali prst. Uzmemo pre- 
ostalih 16 očica, 4 očice između 
prsta (20 očica). Pletemo 6 cm 
dugo, oduzimamo i završimo. 

Palac. Pletemo 22 oči- 
ce, koje smo navukli na sigur- 
nicu, više 6 očica između prsta 
(28 očica). Pletemo 5.5 cm du- 
go, oduzimamo i završimo. 

Prekrenemo rukavicu i s lije- 
ve strane zašijemo dijelove iz- 
među prstiju i vrške prstiju. 
Lijeva isto kao i desna samo su- 
protno. 

i 

RUKAVICE BEZ PRSTI 

Započnemo jednako kao gore 
opisane rukavice. Pletemo po- 
sve ravno 69 očica sve, dok ne 
dođemo do 14 cm duljine od po- 
četka. Onda ovako završavamo: 
2 prve očice od gornjeg dijela 
pletemo zajedno, pletemo 32 
očice, 1 oduzmemo, pletemo 2 
očice, 1 oduzmemo, pletemo 29 
očica, oduzmemo 1 očicu i 2 
očice pletemo. Oduzimamo po 2 
očice sa svake strane ruke. Da- 
lje oduzimamo lijepo pravilno 
svaka 4 reda, 3 puta; svaka 2 
reda, 3 puta; i u svakom redu 
4 puta. Oduzmemo sve očice, 
koje su ostale. Prekrenemo ju i 
s lijeve strane sašijemo sve oči- 
ce. 

Ako hoćemo da su nam ruka- 
vice toplije, okrenemo ih na kri- 
vu stranu i sa metalnom četkom 
iščetkamo tako, da budu jako 
dlakave. Onda ih opet okrene- 
mo na desnu stranu. 


Z. L. P. 

Novela „ Obitelji “ 


Ptica je ostala bez gnijezda . . . 


Napisao Albert Jean 


Čim sam udario zvekirom na vrata, došao 
je sam glavom Petar Laborel da mi otvori. 

Bio je mnogo bljeđi nego prijašnjih godina, 
sa zlogukom borom ispod očiju i učinilo mi se, 
da su mu kose iza sljepočica 
pos'jedile. 

»O mladiću! Drago mi je 
da te opet vidim!« 

U uglu svojih debelih usa- 
na vrtio je cigarluk od jan- 
tara. Kad me ugledao, izva- 
dio ga iz usta i raširio obe 
ruke, da me zagrli. 

Petar Laborel, veliki lo- 
vac, imao je samo dvije stra- 
sti: lov i prepariranje živo- 
tinja. Mislim pod tim, da je 
uživao u punjenju velike di- 
vljači, koju je ubijao po 
brdima kao: lisice, veprove 
srne i čitav niz ptica grabi- 
lica. Predsoblje njegove se 
ljačke kuće nalikovalo je 
traperskoj kolibi. Osjećao 
se u njemu isti vonj, koji se 
širi po tim kolibama, prem- 
da je svod bio premazan va- 
pnom. 

Moj drug me odmah gur- 
nu do velike kamene peći, 
u kojoj je već snop pruća 
spremno čekao prvi pla- 
men mjeseca rujna. 

»Dakle što misliš o tome?« 

Preda mnom se pojavi 
ogromno gnijezdo usred 
koša, a iz toga zakloništa 
tri mršave ptice, tri orlića 
preparirana i ulaštena pruža- 
la su svoje proždrljive kljunove prema nevidlji- 
vom plijenu. Od napora su im se staklene oči 
zaokružile; kostur im je bio pokriven nekom 
vrsti pahuljica, a moglo se vidjeti, kako su im 
još slabašne pandžice čeprkale po blatu gnije- 
zda, što ga je lovac iskopao između dvije hridi na 
jednom okolišnom vrhuncu. 

Zapitao sam Laborela: 


»A šta si učinio od roditelja?« 

Njegovo lice se smrači: 

»Ženku sam iz puške ubio, iz neposredne bli- 
zine, ali mi je mužjak pobjegao.« 

g »Mladi su netaknuti? . . .« 

Laborel mi smijući se od- 
govori: 

»Dakako! Da mi se ne bi 
sunovratili u ponor, zada- 
vio sam ih kao golubove.« 

On zavrnu svoj baršuna- 
sti rukav i pokaže mi pod- 
lakticu izbrazdanu ožiljcima. 

Iako su tako mladi, klju- 
novi im režu kao britva. 

Predsoblje se zamračilo, 
a ja sam instinktivno podi- 
gao oči prema svodu, na 
kome je na nevidljivom 
koncu visila, raširenih krila, 
majka orlića u pratnji soko- 
lova, škanjaca i kobaca. 

»Vraćao sam se više od 
deset puta u planinu sa že- 
ljom da upotpunim svoju 
sliku,« nastavi moj drug, 
»ali uzalud! Mužjak mi nije 
nikada dolazio na dohvat 
puške.« 

»Možda je odselio, kad si 
mu razorio gnijezdo?« 

»Nije, uvijek je tu,« od- 
govori Laborel. 

Izašli smo pred kuću. Pla- 
vičasta sjena napunjala je 
dolinu, a plamtjeli su još 
samo vrhovi, koje je oba- 
sjavalo sunce na zalazu. 
Prijatelj mi pokaže neku 
crnu točku, koja je neumorno kružila oko najvi- 
šeg vrha. 

»Gle, eno ga! Svake večeri u isto doba kruži 
tamo gore.« 

»Šta radi?« 

»Vreba.« 

»Što?« 

»Ne znam.« 



PTICA ABU — MAKOB 

snimljena za Tobisov kulturni film „Put u Afriku" 

Rastali smo se. Ruka, koju mi je prijatelj pru- 
žio, bila je meka, hladna i vlažna od znoja, kao 
ruka bolesna čovjeka. 

Pet dana kasnije u predvečerje sruši se na 
Petra opasnost, koju sam predosjećao. Mjesni 
liječnik je mislio, da je potrebna hitna opera- 
cija. O prenošenju mog druga do klinike glav- 
noga grada nije moglo biti ni govora ali je ki- 
rurg, koga su telefonom obavijestili, odlučio da 
ga bez odgađanja na mjestu operira. 

Ostavivši prijatelja, koji se previjao od bolova, 
u susjednoj sobi, prilično sam improvizirao ope- 
racionu sobu u predsoblju presvučenom zasto- 
rima. U sredini sam smjestio stol sa tri produ- 
ljenja i pojačao električno svijetlo žaruljom od 
sto svijeća. 

Kirurg je sa asistentom stigao vrlo brzo. Čim 
je bacio pogled na lice mog druga, razumio sam, 
da potvrđuje diagnozu mjesnog liječnika, i da 
će se sudbina Laborela odigrati za nekoliko ča- 
saka. 

Dok je kirurg oblačio svoj haljetak i navla- 
čio rukavice, mogao sam mu šapnuti u uho: 

»Je li ozbiljno?« 

»Vrlo ozbiljno.« 

»Je li izgubljen?« 

»Sve će ovisiti o našoj brzini.« 

Povukao sam se odmah u knjižnicu, da bih 
ostavio operatoru slobodno polje. Uzeo sam sa 
police neku knjigu i silio se da čitam. 

Ubrzo su mi se slova počela miješati pred oči- 
ma, te sam prekinuo čitanje. Uputio sam se pre- 
ma prozoru i na oknima rashladio čelo. 

Zatim sam se vratio do naslonjača, uzeo opet 
knjigu i baš u tom času svijetlo se u kući naglo 
ugasilo. 


Odmah mi pade na pamet, da je možda osi- 
gurač dogorio i pipajući pojurim do prozora. 

Vani su sve seoske žarulje bile ugašene. Noć 
bez mjesečine zgušnjavala se u uličice. Bila je 
to jedna od onih noći u brdima, kad se tama čini 
opipljiva i kad guši kao teška mora. 

Čuo sam tada veliko komešanje po hodniku 
i glas mjesnog liječnika, koji je vikao: 

»Svijeću. . .! Brzo, brzo! Za ime Božje, dajte 
svijeću!« 

Izašao sam iz blagovaone i sudario se sa za- 
prepaštenom služavkom, kojoj sam ponavljao: 

»Jednu svijeću!« 

Na svijetlu šibice pretraživali smo kuhinju i 
napokon pronašli jednu trbušastu svjetiljku na 
stalku od bronza. 

Povikao sam: 

»Napokon!« 

Žena me tiho upozori: 

»Nema petroleja u kući.« 

»Idite brzo po Svijeću u trafiku ili kod susje- 
da, gdje vas je volja!« 

Kad se nesretnica poslije nekoliko časaka vra- 
tila, kirurg je u mračnom hodniku proklinjao. 

»Sudbina gospodine! . . . Bez toga prekida 
struje, ja bih bio spasio vašeg prijatelja.« 

Kako sam ja šutio, kirurg nastavi: 

»Ali znade li se napokon, tko je prouzročio 
taj kratki spoj?« 

»Sudbina, doktore,« rekoste i sami. 

»Da, svi se u tome slažemo.« 

Ali šta se zapravo dogodilo? Nije bilo oluje. 
Je li možda koji auto slučajno srušio električni 
stup na cesti? 

»Ne, doktore. Sudbina brižljivije izabire svoje 

glasnike. Petar 



Laborel je umro, 
jer se na počet- 
ku sela jedan 
orao srušio na 
tansformator — 
orao dug dva 
metra, samac, 
koga više ništa 
nije zadržavalo 
u planini.« 


Lijevo : LOV NA ZVI- 
JERI I EGZOTIČNE 
PTICE U FILMU 
„PUT U TILSIT“, 
koji je snimljen prema 
jednoj noveli 
Sudermanna 
Foto Tobis 

SIMBOLIČNA IGRA „VESELJE MLADOSTI 
koju su učenice I. razreda izvele prigodom svečanog otvorenja i 
blagoslova nove gimnazije č. ss. milosrdnica na Savskoj cesti 
u Zagrebu 


SA SVEČANOG OTVORENJA NOVE GIMNAZIJE 


C. SS. MILOSRDNICA 

Uz preuzv. g. nadbiskupa Dra Stepinca nalaze se 
na ovoj slici (s lijeva na desno:) Dr Juraj Krnjević, 
Đuro Maršić, podban Dr I. Krbek i banski odjelni pred 
stojnik-za financije Dr Franoiić 



VELIKI PJEVAČKI ZBOR OD PREKO 200 PJEVAČICA 
izveo je prigodom otvorenja nove gimnazije nekoliko biranih glazbenih točaka, od kojih 
je najuspjelija kompozicija „Psalam 68. (Epilog)* od s. Lujze Kozinović, koja je zborom 

i ravnala 



Za Boga i narod 

Ima usred Zagreba jedna usta- 
nova, koju čovjek najradije po- 
redi s košnicom. To su škole č. 
ss. milosrdnica, koje su se smje- 
stile između Frankopanske, Gun- 
dulićeve i Varšavske (prije Sa- 
mostanske) ulice. Tisuće hrvat- 
skih djevojaka izašle su iz tih 
škola primivši uzoran odgoj i 
temeljitu izobrazbu, i ponijevši 
na životni put lijepe uspomene 
iz zavoda milosrdnica. 

Ali škole č. sestara povećale 
se brojem učenica toliko, te je 
bilo potrebno prenijeti jedan dio 
izvan toga kruga. Zato je došlo 
do gradnje velike zgrade za kla- 
sičnu i realnu gimnaziju na Sav- 
skoj cesti. Nova gimnazija je re- 
prezentativna po vanjštini i unu- 
trašnjosti. Duga je 126 m, a ulo- 
ženo je u nju nekoliko milijuna 
U njoj su prostorije za obuku, 


uprava, knjižnica, muzej, dvo- 
rane za pjevanje, učenička dru- 
štva, kuhinja za č. ss. i internist- 
kinje i t. d. Danas gimnazija ima 
1060 učenica (g. 1926. bilo ih je 
140), a za to postoje 24 razreda 
s garderobama. Izvan zgrade je 
gimnastička dvorana. Predviđe- 


na su za gradnju još dva velika 
odjela te će tada sve škole iz 
Varšavske ulice prijeći na Sav- 
sku cestu. 

Na 26. pr. mj. blagoslovio je 
novu gimnaziju Hrvatski Metro- 
polita Dr Stepinac. Prisutni su 
bili zastupnici vlasti, predsjedni- 



ka Dra Mačka, mnogo uglednih 
ličnosti, zastupnika društava i 
bivših učenika č. ss. milosrdnica. 
Za tu zgodu su učenice na pre- 
krasnoj pozornici spremile birani 
program s govorima, ritmičkim 
igrama i pjevanjem. 

Pridružujemo se veselju svih 
prijatelja milosrdnica i želimo 
novoj ustanovi sretan rad na ko- 
rist hrvatskih obitelji! K. 

NOVA KLASIČNA I REALNA GIMNAZIJA 
Č. SS. MILOSRDNICA NA SAVSKOJ 
CESTI U ZAGREBU 
Desno je gimnastička dvorana 

Novi požar zahvatio je sjever 



Finska i Finci 


Napisao Josip Zidarić 


Postanak Finske. Kada se potkraj prošloga 
svjetskog rata bivša ruska carevina pomalo pre- 
tvorila u Savez Socijalističkih Sovjetskih Repu- 
blika (SSSR), uspjelo se nekim narodima na za- 
padu Rusije osloboditi se ruske vlasti. Tako su 
nastale nove slobodne države: republike Finska, 
Estonska, Latvija, Litva i Poljska. Najdalje je 
od njih na sjeveru Finska, zemlja, koja je do- 
duše veoma velika, ali je rijetko naseljena. 

Danas se o Finskoj mnogo govori i piše, i zato 
ćemo štogod reći o toj zemlji i o tom narodu. 

Kakvi su Finci? Po školskim knjigama obično 
piše o Fincima, da je to narod žute rase i pro- 



U Uu 0 DNOM TURISTIČKOM FINSKOM HOTELU NA CESTI 
PREMA LEDENOM MORU 

Mjesto peći ili centralnoga grijanja upotrebljava se još uvijek komin 


testantske (Luterove) vjere. Od toga je zbilja 
istina, da su Finci po vjeri protestanti, ali što 
se rase tiče, to je donekle zamršeno pitanje. Po- 
najprije treba reći, da su već prije rata u Finskoj 
zvali Fincima sve ljude, koji su stanovali u Fin- 
skoj od starijega vremena. No Finska je bila oko 
7 stotina godina pod vlasti švedskih vladara, pa 
se u Finsku doselilo veoma mnogo Šveda. Danas 
živi u Finskoj svega 3,600.000 ljudi. Od toga je 
broja oko 200.000 ljudi, kojima je švedski jezik 
materinski jezik. Drugi dio stanovnika govori 
finski izuzevši najsjeverniji dio Finske, gdje sta- 
nuje nešto Laponaca i Kvena. To su 2 mala na- 
roda sjeverne Evrope bez svoje narodne države. 

No među samim je Fincima također razlika u 
tipu. Zapadni se Finci zovu Tavasti, a istočni su 
Kareli. Tavasti su plavokosi, svijetlih su očiju, 
svjetlije su kože nego Kareli. Vidi se, da se mno- 
go Šveda pretopilo u Tavaste. Čak možemo vi- 
djeti među tim zapadnim Fincima i ljude, koji- 
ma je glava duguljasta kao u pravih Šveda. Ka- 
reli, koji stanuju u istočnome dijelu Finske, do- 
nekle nas podsjećaju na evropske južnjake. Ka- 
reli imaju crne oči, dok su oči u Tavasta tako 
svijetlo sive, da o Fincima kažu, kako oni imaju 
bijele oči. Šarenica im je u oku siva, gotovo bi- 
smo rekli prozirna kao voda, pa se jedva vidi 
na prvi pogled, gdje je u oku granica šarenice 


i bjeloočnice. Karelima je kosa tamna, dok je 
Tavastima plava. 

I po svojoj nas ćudi podsjećaju Kareli na 
evropske južnjake. Življe su ćudi nego Tavasti. 

Začudo je, da Kareli govore finski jezik kao 
i Tavasti. Učenjaci su nagađali, nijesu li Kareli 
pleme, koje je bilo u rodu s crnomanjastim naro- 
dima južne Evrope, pa su u pradavno doba do- 
spjeli među narode drugoga jezika i druge rase i 
dospjeli seobom daleko u sjevernu Evropu. 

U poslu su Tavasti ustrajniji od Karela. 

Finci su protestanti. Već je prošlo preko 400 
godina, što su Finci skupa sa Švedima pristali uz 
Luterovu nauku, bolje rekavši tadašnji je šved- 
ski kralj, koji je ujedno bio i gospodar Finske, 
naprosto proglasio Luterovu vjeru državnom 
vjerom u zemljama, gdje je vladao. 

Zanimalo bi nas danas znati, kakav je vjerski 
život finskoga naroda. U knjigama i novinama 
ne nalazimo bilježaka o tome. U finskoga na- 
roda opstoje ipak i velike naravne kreposti. 

Poštenje Finaca. Tako putnici hvale silno po- 
štenje, što se tiče poštivanja tuđe imovine. I 
sama je Finska kao država točno pazila da vrši 
svoje obveze u novcu, na pr. otplaćivanje držav- 
noga zajma. Vele, da je takvo veliko poštenje 
uopće u sjevernim krajevima Evrope, Putnici iz 
drugih krajeva Evrope s udivljenjem gledaju u 
finske kelnere ili konobare, koji dostojanstveno 
ne će primiti napojnice od gosta, jer smatraju 
to za uvredu svoga ljudskog dostojanstva. 

Ljudi, koji su sramotili Fince. No prije neko- 
liko je godina svijet uzbunila vijest o divljaštvu, 
koje je upravo nevjerojatno. Među finskim še 
narodom pojavio skup ljudi, koji su nakanili 
mjesto protestantske vjere uvesti nazad staru 
»narodnu« finsku pogansku vjeru. Vele, da se 
u dvije druge manje protestantske zemlje pri 
Baltičkome moru, u Estonskoj i Latviniji poja- 
vio sličan pokret, da se narod vrati natrag sta- 
roj »narodnoj« vjeri, t. j. poganstvu. Dakle su j 

se našli ljudi, koji su upravo pomahnitali s na- 
cionalizmom. Valjda je sam takav pokret ni- 
knuo najprije u glavi inteligencije, iškolanih 
ljudi, koji su željeli zatirati kršćansku vjeru me- 
đu narodom. 

Koliko se sjećam, framasunske su lože bile 
okrivljene zbog onoga, u što se to sve izvrglo. 

U staroj je poganskoj vjeri finskih naroda sje- 
verne Evrope bilo mnogo čaranja. Kad su na- 
jednom neki ljudi stali narodu propovijedati, 
kako treba da se narod vrati vjeri pradjedova, 
među Fincima se našlo ljudi, koji su to tumačili 
tako, da onda treba nazad u vjeru uzeti i po- 
gansko čaranje. Za čaranje je trebalo i ljudsko 
meso, pa su krali lešine umrlih ljudi. Gotovo se 
moglo sumnjati, nijesu li i gutali komadiće to- 
ga mesa kod čaranja. 

U novinama se slabo što pisalo o tome zato, 
što je najveći dio štampe i među kršćanskim na- 
rodima okružen bezvjerstvom, pa su prešutjeli, 
što se to u Finskoj dogodilo. 

Finska je bila dugo pod vlasti šved- 
skih kraljeva, dok nije prije 130 g., 
za ratova s Napoleonom, Rusija pre- 
otela Finsku Švedskoj. Ruskim se ca- 
revima Finska pokoravala preko sto 
i više godina. Finska je i u Rusiji ima- 
la autonomiju. Zvala se »Velika kne- 
ževina Finska«. Prema Rusiji je 
finski narod bio hladan. Istina je, 
da Fince rastavlja od Rusa razli- 
ka u jeziku, ali isto je tako razlika u 
jeziku i između Finaca i Šveda. Rusi 
su po jeziku Slaveni, Švedi su Ger- 
mani. No Fince od Rusa rastavlja i 
vjera i kultura. Sama rasa ne rastavlja 
toliko Ruse od Finaca, jer su Veliko- 
rusi neka mješavina Slavena, razli- 
čnih finskih plemena sjeveroistočne 
Evrope i još germanskih Varjaga (Ru- 
sa), koji su dali i ime Rusiji. 



SIROMAŠNA FINSKA DJECA IZ LAPLANDIJE, KOJA SU IZLOŽENA KOMUNISTI- 
ČKIM BOMBAMA, JER RUSKI KOMUNISTI KOD BOMBARDIRANJA NE RAZLIKU- 
JU CIVILNO PUČANSTVO I OTVORENE GRADOVE OD UTVRĐENIH MJESTA 
Radi toga je komunistička Rusija doživjela prezir cijeloga kulturnog svijeta 


SVJETSKI 


1. studenoga: U pograničnim 

dijelovima Nizozemske, koji bi u 
slučaju opasnosti od Njemačke 
imali biti poplavljeni, proglašeno 
opsadno stanje. 

2. Finsko izaslanstvo stiglo u Mos- 
kvu za pregovore. - — Talijanska 
štampa ističe, da radi promjena u 
talijanskoj vladi nema promjena 
u savezu Italije s Njemačkom. 

3. USA ukinule zabranu izvoza oru- 
žja zaraćenim državama. Prodaje 
se uz načelo: »plati pa vozi!« — 
U Americi izumljen avion, koji 
može bez spuštanja letjeti od 
New-Yorka do Francuske. — Iz- 
mjenične izjave o prijateljstvu 
Italije i Grčke. 

4. Američki Kongres odlučuje se za 
jednaki postupak prema svim za- 
raćenim državama. — Američki 
parobrod »City of Flint« oslo- 
bođen, jer je Norveška internirala 
njemačku posadu u luci, gdje su 
pristali bez dozvole. — Izviješteno, 
da engleski ratni troškovi iznose 
5,250.000 funti dnevno, t. j. preko 
milijardu dinara. 

5. Italija pojačava ratnu mornaricu. 
— Sovjetska Rusija prividno ubla- 
žila zahtjeve prema Finskoj. 

6. Francuska štampa naglasuje, da 
mir mora donijeti potpunu sigur- 
nost za Francusku. 

7. Belgijski kralj Leopold i nizo- 
zemska kraljica Vilhelmina upu- 
tili iz Haaga apel zaraćenim drža- 
vama za mir. 

8. Atentat na Hitlera u Miinchenu. 
Ranjeno preko 60 ljudi. Hitler 
naglasuje nepopustljivost. 

9. Njemačka gomila vojsku na bel- 
gijskoj granici. — Belgija mobi- 
lizira i posljednju diviziju. 

10. Nobelovu nagradu za kemiju 
dobio Zagrepčanin Ružička, pro- 
fesor politehnike u Ziirichu. 

11. 70-rođendan talijanskoga kralja 
Viktora Emanuela III. — Neuspje- 
li napadaj luđaka na egipatsko- 
ga kralja Faruka. 

13. Dr. Karol Sidor, slovački poslanik 
kod Vatikana, posjetio u Rimu 
Hrvatskog Metropolitu. Dr Ivan 
Pernar kod Dra Sidora. 

14. Hrvatski hodočasnici kod Sv. 
Oca. Hrvatski metropolita i za- 
stupnik Dra Mačka predali adre- 
se. Historijski Papin govor. — 
Njemačka odbila haaški apel za 
mir. 

15. USA okupiraju Antartik. — En- 
gleska i Francuska govore o po- 
jačanju blokade. 

16. Sovjeti napadaju Finsku, da ne 
će sporazum nego da vodi protu- 
sovjetsku propagandu. 

17. Talijanska štampa piše protiv 
ruskog prodirahja preko Kar- 
pata. 

18. Nijemci prodali »Bremen« Rusi- 
ji. Engleska to ne priznaje. 

19. Strahovita potapljanja brodova 
od plovećih mina. 


20. Američki senator Morris protiv 
velikih izdataka za naoružanje, 
a za rješavanje ekonomske krize. 
— Potonuo parobrod »Carica 
Milica«. 

21. Turske novine predlažu kongres 
neutralnih država za izradu sta- 
tuta mira. — Litva priznala Slo- 
vačku. 

22. Engleska radi njemačkog rata 
minama pristupa potpunoj blo- 
kadi njemačke robe. — Vijest o 
vraćanju cara Vilima u Njemač- 
ku. — Deklaracija slovačke vlade 
o demokraciji, čovječnosti i slo- 
bodi Slovačke. — Sv. Otac primio 
francuskog poslanika u Rimu. 

23. Francuska štampa govori, da će 
Engleska i Francuska nastojati, 
da neutralne zemlje ne budu po- 
gođene blokadom. — Tatarescu 
sastavio novu rumunjsku vladu. 

24. Talijanska štampa protiv toga, 
da radi blokade i udobnosti za- 
raćenih država trpe neutralci. 



NA VELIKOJ CESTI, KOJU SU FINCI PROBILI PREMA LEDENOM MORU, PRE- 
VOZE PREKO STOTINE JEZERA I RIJEKA AUTOMOBILE, KAO ŠTO POKAZUJE 
NAŠA SLIKA, SPLAVI. DOBAR DIO GODINE SU VODE JEZERA ZAMRZNUTE, 
TE AUTOMOBILI BEZ STRAHA PRELAZE PREKO LEDA 

Stogodišnji jubilej „ V ijenca “ 

Najstarije fjrvatsko pjevačko društvo 

rtapisao Franjo Baiog 


Bijedne su bile prilike u Hrvatskoj u prvoj po- 
lovici XIX. vijeka. Spoj s Ugarskom donio je ne 
malih posljedica. Plemstvo i vodiči narodni od- 
više su se prikonili tom »somu«, koji »vre z mu- 
stači gizdavo gmiže«, tako da su god. 1830. za- 
ključili što više širiti mađarski jezik, kako bi se 
mogli »što čvršćom vezom privezati sa saveznom 
kraljevinom Ugarskom«. Naravno da je takav 
postupak imao i te kako grdnih posljedica po Hr- 
vate, jer se i sam rođeni jezik zanemarivao i če- 
sto je puta bila veća čast priznati se Mađarom 
nego Hrvatom. Zato ni nije čudno što Stoos u 
pjesmi »Kip domovine« tuguje s pravom: 

»drugem vre sunce svetli po noći 
mu tmicu v danu tipat je moći.« 


ODBOR GLAZBENOG PJEVAČKOG DRUŠTVA „VIJENAC” 

Dakako da ta opomena rodoljubnog pjesnika 
nije imala odjeka kod tadanjih narodnih vodiča, 
nego bi s njim suučestvovao u boli samo koji taj 
pojedinac. 

»CRNA ŠKOLA« BUDI PRED 100 g. HRVATSKU 
SVIJEST 

Naročiti odjek imala je ipak ta pjesma među 
četiri zida »črne škole«, kako su običavali nazi- 
vati bogoslovsko sjemenište. Mladi i poletni kle- 
rici, slobodni u neku ruku od vanjske dikta- 
ture stranaca, promatrajući plodni razvoj nacio- 
nalizma kod drugih naroda, željeli su te ideje pri- 
mijeniti i kod Hrvata. Oni doduše za sada rade 
među sobom, ne nastupajući u javnosti, ali već 
su se pojedinci počeli javljati i u javnosti (Kun- 
dek). Međutim kada se na obzorju pojavljuje svi- 
jetli lik Ljudevita Gaja, koji je smjelo zakoračio 
na nacionalno polje naroda, prvi su, koji ga hra- 
bro slijede, mladi klerici. Godine 1836. oni osni- 
vaju književno društvo »Zbor« sa zadaćom: pro- 
svjećenje naroda knjigom, a 1839. »Narodno ilir- 
sko skladnoglasja družtvo«, koje se kasnije na- 


zivalo samo »Skladnoglasje«, a od 10. prosinca 
1868. god., naziva se »Vijenac«. Zadaća tog dru- 
štva jest: pjesmom pomoći prosvjetljenju naro- 
da, pjesmom buditi ljubav prema Bogu. Jer do- 
bro kaže jedan. od prvih predsjednika: »Pjesma 
je čuvar narodnosti. Pjesma će narod odvesti u 
bojnu vatru da brani svoju domovinu, ona će ga 
odvabiti u hram Božji, da se moli Stvoritelju.« 

Klerici nijesu žalili truda ni napora, jer je bio 
u pitanju vlastiti narod, kojega je trebalo podići 
na visinu, na kojoj su se tada nalazili drugi na- 
rodi, trebalo je da hrvatski narod stupi u isti red 
s njima. 

LJUDEVIT GAJ U »CRNOJ ŠKOLI« 

Prvi predsjednik Pavao Joža, pun elana i volje 
za rad, s ljubavlju je prikupljao drugove 
oko sebe. Početak je bio prilično gorak, 
jer su u to doba poglavari već ukinuli 
»Zbor« toga radi, što su dolazak Gajev u 
sjemenište i oduševljenje bogoslova sma- 
trali za političku agitaciju. Vijenac je taka 
na neko vrijeme preuzeo svu zadaću oku- 
pljanja klerika u svoje ruke i postao ona 
točka, oko koje se kretao život bogoslova. 
Rodoljubne pjesme podržavale su volju 
mladih idealista da ne smalakšu, one su im 
podavale volju da ustraju do boljih vre- 
mena. I Vijenac je časno ispunio tu svoju 
zadaću, što se najbolje vidi po radu, koji 
je nastao kad je Zbor bio ponovno uskri- 
šen. Sav rad bogoslova oko prosvjećenja 
hrvatskog naroda pohvalio je Gaj i opet 
jednom zgodom, kad se našao u sjemeništu, 
pred mnogim uglednim ličnostima ovim rije- 
čima: »Braćo, ne trebamo se bojati za našu 
stvar. Ako svi danas poginemo, ovi će ju uzdr- 
žati«, i pri tom je pokazao na bogoslove. 

»VIJENAC« PRODIRE MEĐU NAROD 
Ali rad se Vijenca nije kretao samo među ona 
četiri zida, nego je prodro i van među narod. 
Pjesme, što su se pjevale među bogoslovima, do- 
malo su postale svojina narodna i to zaslugom 
mnogih članova, koji su ostavili sjemenište. Ali 
ne samo to. Bogoslovi su uvidjeli, da treba osni- 
vati pjev. društva u narodu, koja će tu rodoljub- 
nu pjesmu još više širiti. Nastojanjem bivših čla- 
nova Vijenca osnovano je u Zagrebu hrvatsko 
pjevačko društvo »Kolo«, a po provinciji mnoga 
druga društva. Članovi Vijenca nijesu žalili truda, 
već su marljivo prepisivali pjesme zatražene od 
pojedinih društava. Ali kad su ti zahtjevi postali 
toliki, da im se nije moglo udovoljavati, pomišlja 
se na izdavanje pjesmarice. Do ostvarenja te za- 
misli došlo je g. 1864., kada je izašla prva zbirka 
kvarteta. Bile su to pjesme, koje su se tada naj- 
radije pjevale. Tu se ipak nije smjelo stati, nego 
se pomišlja dalje: na zbirku novih, do tada ne- 

poznatih pjesama. I opet su bogoslovi pokazali, 
da svoje ideje i zamisli provode u život. 1874. go- 
dine izlazi prvi dio pjesmarice pod naslovom »Bi- 
sernica«, a 1886. godine njezin drugi dio. Odu- 
ševljenje je po provinciji bilo ogromno. Svaki 
dan stizale su pohvale, ali i narudžbe tako, da 
je prvi dio bio domalo razgrabljen. Rad je Vi- 
jenca na taj način bio poznat po cijeloj Hrvat- 
skoj. 

NOVE GLAZBENE TEKOVINE »VIJENCA« 

U to je doba osnovan i tamburaški orkestar. 

Takvim je radom Vijenac ispunio prvi dio svo- 
ga programa: gajenje i promicanje svjetovne na- 
rodne pjesme. Budući su rezultati bili odlični, zato 
se on bacio sada na drugi dio programa: gajenje 
narodne crkvene pjesme, a ostalo prepustio rto- 



FRANJO BALOG, 

predsjednik i zborovođa glazbeno-pjevačkog društva „Vijenac" 

voosnovanim društvima. I na crkvenom polju bili 
smo još daleko od onoga, što se naziva naše. Tu- 
đinski elemenat uvukao se i ovdje i pustio jako 
korijenje, koje je trebalo sasjeći, da onda do- 
maća pjesma ima više prostora za svoj rast. Na- 
ravno, da su klerici i tu odmah htjeli upotrijebiti 
staru praksu: izdanje pjesmarice. Ali, na žalost, 
stanje je u društvu bilo takvo, da se za sada to 
nije moglo učiniti. Misliti se ipak nije prestalo 
na to. To se vidi iz toga, što su, doduše tek nakon 
rata, izašle dvije zbirke crkvenih pjesama, a go- 
dine 1934. hrvatski crkveni Kantual, kao najbolje 
djelo te vrste kod nas, u kom je sakupljeno sve 
najljepše što posjedujemo u našoj crkvenoj lite- 
raturi, popunjeno starim koralnim melodijama. 

Vijenac je osim toga gajio i orkestralnu mu- 
ziku diljem svoje historije. Broj svirača znao se 
nekad popeti na 25 i to svih mogućih instrumena- 
ta tako, da su se često puta izvodila i prilično te- 
ška djela. Neki pak su svirači bili pravi virtuozi, 
osobito na guslama (Hajko!). Vijenac je zatim 


ČLANOVI GLAZBENO-PJEVAČKOG DRUŠTVA „VIJENAC" 

bio u užim vezama sa Lisinskijem, Zajcom, Kolan- 
derom, Klaićem, danas s Duganom itd. Iz njego- 
vih je redova izašlo mnogo spremnih glazbenika, 
od kojih neki i danas živu, kao: Franjo Dugan, 
Filip Hajduković, Kamilo Dočkal, Matija Ivšić.i 
drugi. 

PROSLAVA STOTE GODIŠNJICE 
Pa ni danas nije Vijenac sašao sa staze, koju 
su mu utrli predšasnici. On ide postojano njiho- 
vim stopama i sveđ se bori za istu ideju. Ove se 
godine navršava točno sto godina njegova 
osnutka i rada, pa će to na svečani način prosla- 
viti 10. prosinca t. g. u franjevačkoj dvorani 
(Kaptol 9) i prvostolnoj crkvi. Prije podne toga 
dana bit će svečana sv. Misa, u 11 sati svečana 
sjednica u društvenoj dvorani, a poslije podne 
u 5 sati akademija, na kojoj će biti izvedena 
djela: Palestrine, Galusa, Francka, Beethovena, 
Odaka, Zajca, Špoljara, Lučića, Mohačeka i dru- 
gih, te crkveni koral. Vijenac će na taj način po- 
kazati kako znade cijeniti ostavljenu mu bašti- 
nu i poštivati osnivače, borce i trudbenike dru- 
štva. Bit će to ujedno proslava najstarijeg pje- 
vačkog društva kod nas. 

SVJETSKI DOGAĐA]! 

(Svršetak sa strane 647 ) 

25. Drži se, da Belgiju stoji »neutralno stanje priprav- 
nosti« preko 5 milijardi belg. franaka. 

26. Sukob na sovjetsko-finskoj granici. Finci izjavljuju, 
da nisu ispalili ni jedan hitac. 

27. Potopljen veliki i moderni poljski putnički parobrod 
»Pilsudski«. 

28. Sovjetska Rusija traži od Finske, da povuče čete od 
granice oko 30 km. Finci vele, da će povući čete s 
granice, ako to učine i Sovjeti. 

29. Rusija otkazala nenavalni pakt s Finskom i podme- 
će joj granične sukobe. — - Sovjetsko-japanski eko- 
nomski pregovori. 

30. Sovjetske čete provalile u Finsku. SSSR prekinula 
u noći odnose s Finskom, jer da Finska (3Va milj. 
st.) ugrožava Rusiju (preko 170 milj. st.). Sovjeti 
bombardiraju stanovništvo u gradovima bez ikakve 
razlike. — Sjajna obrana Finske. Uništeno nekoliko 
desetaka ruskih aviona i tankova. Zarobljeni avija- 
tičari pričaju, da im je govoreno, da Finska nema 
protuavinske obrane. — Obrana Finske zadivljuje 
cijeli svijet, koji čitav, osim Njemačke, izrazuje sim- 
patije prema malom finskom narodu. Cijele sovjetske 
čete bježe na raznim granicama iz Rusije. 

Lijevo: NADA OSIM 





ZA SEBE IMA PO- 
SEBNE ŽELJE OD 
SV. NIKOLE I ZA 
SVOGA VJERNOG 
VUČJAKA 


Desno: MAMA SE ZA 
SVOJU MAZU PO- 
BRINULA I PRIBA- 
VILA JOJ DRUGA, 
DA NE BUDE 
SAMA . . . 


“Dobri, dragi Sv . Nikola! 


— Vjerojatno si se ove go- 
dine mnogo vremena odlučivao, 
hoćeš li posjetiti ovu zemlju, 
koja je postala poprište straha 
i bola. Jer ne doliči tvojem sta- 
račkom blagom licu ovaj ratni 
užas, a požar je zazoran tebi, 
prvom vjesniku dolaska Kralja 
Mira. 

AJi ti si odredio i ove godi- 
ne doći. Hvala ti! Djeca provi- 
ruju svoje glavice kroz okna, 
da potraže u snijegu velike sto- 
pe tvojih cipela. Eno anđela s 
košarom punom darova na le- 
đima! Ali i strašnoga Krampusa! 
Zašto je i on tu? Ta njega ba- 
rem ne treba! Jer konačno, ja 
sam čuo, da ti možeš biti samo 
dobar, a strog nikada. Pa ti samo 
spašavaš mornare, priskrbljuješ 
sirotim djevojkama opremu, 
koja im je potrebna za uda- 
ju, da se ne bi iznevjerile Bo- 
gu! I što ja sve ne znam, što 
piše u tvom životu, koji smo mi 
tako rado, Bog zna po koji već 
put, rado slušali pjevati u crkvi 
na tvoj blagdan u noći. O, pa 
to je bilo lijepo, a ne bojati se 
crvene jezičine crnoga Krampu- 


sa. A mi smo bili ionako dobri. 
I bez Krampusa. Ta znali smo, 
da bi se ti na našu zločestoću ra- 
srdio, pomakao rukom i dogo- 
dila bi se strahota...: pala bi 
odmah barem jedna od one tri 
zlatne jabuke iz tvoje ruke i svi- 
jet bi izgorio. Eto zato smo bili 
dobri, a o Krampusu nije bilo ni 
spomena. 

Ko ga je uopće doveo u vezu 
s tobom? Možda oni, koji su 
krivi za -današnji rat. Rat se teb, 
ne sviđa. Ali zato ti ipak najvi- 
še misliš na onu djecu, čiji otac 
Bog zna gdje stoji s puškom, a 
možda ga više ni nemaju. Ili su 
u metežu ostali bez toplog do- 
ma. Možda i bez majke. Dobri 
starče, hvala ti, jer znam, da 
si ti na njih najviše mislio. Pa i 
treba tako! Jer koga su ljudi 
zaboravili i rastužili, utješit će 
ga Bog preko tebe. Uvjeren 
sam, da nisi zaboravio ni nas, 
koji i sami trpimo radi krvare- 
nja u svijetu, radi nepravda. A 
bojimo se i za sebe. I nama je 
potreban mir. U njemu ćeš nam 
najbolje pomoći. Preporučamo ti 


se svi! Ne samo djeca, i mi od- 
rasli! — 

Svaka domaćica želi, da što 
ljepšim darovima obveseli svoju 
djecu i sve ukućane. Užurbala se 
već pred nekoliko dana radi sv. 
Nikole. Doći će zatim u Dalma- 
ciji sv. Lucija pa Božić. Kogod 
bi želio darivati i za Mlado Ljeto. 
Tako su se nakupila u mjesec da- 
na četiri blagdana, oko kojih se 
uobičajilo darivanje. Četiri blag- 
dana — 4. struki izdaci. Baš zato 
bi bilo nezgodno, ako se već za 
sv. Nikolu potrošilo dosta za da- 
rove. Pogotovo ako darovi nisu 
praktične vrijednosti. Jer baš 
stvari, koje čovjek inače treba 
u životu, treba darivati prigo- 
dom blagdana. Darovane posta- 
ju nekako milije. Na taj način 
može sv. Nikola posjetiti i od- 


NAJNOVIJI GIMNASTIČKI USPJEH MALOGA 

Desno.- STANKICA 
JANEŠ IZ KOPRIV- 
NICE 

obećala je bakici o svo- 
joj prvo) pričesti, da 
će uvijek biti dobra 
i poslušna. Zato je ni 
Sv. Nikola nije zabo- 
ravio 



rasle a ne samo djecu, koju već 
od malena treba privikavati na 
praktične darove a ne samo na 
slatkiše i igračke. Treba biti vrlo 
ekonomičan, jer doći će Božić s 
još većim zahtjevima. 

Ova godina nam je donijela 
mnogo voća. I posušilo se dosta. 


i slatkiša, neka ih domaćica sama 
načini. Bit će čestoput bolji ne- 
go li oni kupljeni, a svakako će 
se prištediti. Prošla godišta 
»Obitelji« imaju mnogo recepa- 
ta, koji su načinjeni baš za po- 
trebe domaćica o blagdanima. 
Dobra i lijepa knjiga ili 


Vremena su teška i treba šte- 
djeti. Nadamo se, da će hrvat- 
skom narodu doći bolji dani, kad 
će svako lakše moći zadovoljiti 
plemenitu želju za što boljim 
darivanjem svojih dragih. 

Kaem 



Zato je i jeftinije. Namjesto 
skupih slatkiša za djecu spre- 
mimo suho voće (šljive, orahe, 
bajame, smokve i dr.) u lijepe 
zamotke i eto veselja za djecu. 
Ako već neko misli da treba dati 


slikovnica ostat će uvijek 
glavni dar, kojemu će da- 
rovani -posvetiti najveću 
pažnju. Pomoći će se time 
i vrijednim izdavačima, 
koji često mnogo žrtvuju 
za izdavanje dobre knjige. 


ZVONIMIR IVANEK, KOJI JE TOLIKO ŽELIO, DA 
•NJEGOVA SLIKA IZAĐE U „OBITELJI", SPJEVAO JE 
ZA SVOJU PRVU PRIČEST OVE STIHOVE: 
„Ispovjedi moja prva, 
bila si mi laka ; 


BRANKA 


IVICA SE VEĆ ZAŽELIO I RAČUNANJA 


zato mi je bila 
Sveta pričest slatka ! 

HITAC U TAMI 

ROMAN 0 TAJNI JEDNOG UMORSTVA - NAPISALA ANA HRUŠKA — PREVODI V. S. 

(Nastavak) 


»Sereno — je Ii moguće . . . zar nijesi razu- 
mjela, što sam ti saopćio? Ta tvoja prijateljica 
sama je izjavila u zapisnik, da ju je Henter 
ljubio, a ona da je bila i svjedokinja čina!« 

»Lidijina izjava,« ona će, »nema nikakve važ- 
nosti, oče. Ona je nažalost duševno bolesna. Ti 
znadeš, da sam je nedavno upravo zato posje- 
tila.« 

»Da, znadem, a znadem i to, da te je Henter 
na to nagovorio. Ali, draga Sereno, znadem ta- 
kođer, da si se tada sa posjeta vratila mirna 
kući. I na moje pitanje, kako je tvojoj prijate- 
ljici, odgovorila si, da se smirila, ali da izgleda 
loše i da je postala šutljiva. Ti si izjavila, da je 
to posve naravno nakon svega onoga, što je 
proživjela.« 

»Da, tako sam kazala. Onaj je posjet međutim 
bio vrlo kratak. Ja sam naravno izbjegavala 
svaki razgovor, svaku riječ, koja bi se mogla 
dovesti u vezu s ubistvom. I Hartvigovo ime nije 
se spominjalo. Ja upravo sada vjerujem u Hart- 
vigovoj tvrdnji, da Lidiju progone utvare. I 
njenu izjavu na sudu dade se dovesti jedino s ti- 
me u vezu. Budi uvjeren, da će i oni od suda do- 
malo to spoznati.« 

»Sud je zasad čvrsto uvjeren u ispravnost nje- 
ne izjave. Sudac istražitelj, kome sam dužan 
hvalu za tu obavijest, naročito je naglasio, da 
se čudio, s kakvim je mirom gospođa Holcman 
dala svoju izjavu.«, 

»Moguće je, da duševni bolesnici vide pred 
sobom svoje utvare kao jasne slike,« Serena će 
slegnuvši ramenima. »O tome ne mogu da pro- 
suđujem. Ali će zacijelo i stručnjaci biti pozvani 
da kažu svoju riječ.« 

»Jasno. Dr. Wasmut mi je kazao, da je sudski 
liječnik dr Schwarz savjetovao majoru pl. March- 
stattenu, da ka gospođi Holcman pozove glaso- 
vitog psihiatra profesora Konigshofena. March- 
statten će to sigurno i učiniti već i radi Lidije 
same, koje će uračunljivost po svoj prilici biti 
pobijana s protivničke strane. Kladim se, da će 
Henterov branilac to iskoristiti i nastojati obes- 
krijepiti tužbu tvrdeći da je Lidija neubrojiva. 



Osobito pazite što bolesnik pije! 


Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


Drugo mu ni ne preostaje. To je uostalom sada 
veoma moderno.« 

»Da je Lidija neubrojiva, bit će istinito, oče!« 

»Ti si, moje jadno dijete, zaslijepljena, inače 
bi istinu ugledalo negdje posve drugdje! Ona je 
tako jasna: Kad je Henter vidio, da mu se radi 
o glavi, pisao ti je o Lidijinoj »duševnoj bole- 
sti«. Time je on već unaprijed htio obeskrijepiti 
njenu izjavu. Time, da će ona prije ili kasnije ka- 
zati istinu, morao je računati. I sad . . .« završi 
pukovnik ogorčeno, » postigao je svoju nakanu. 
Nakon izjave gospođe Holcman vjeruje sav svi- 
jet čvršće nego ikada u njegovu krivnju, samo 
ti jedina ne vjeruješ, jer vjeruješ u Lidijino 
duševno poremećenje, koje ti je on utuvio u gla- 
vu.« 

»Ne zato, oče, nego za to, jer Hartviga Hen- 
tera poznajem bolje od drugih, te znam, da nije 
kadar počiniti takvo djelo.« 

»Ne prepirimo se o tome; već vidim, da te 
samo vrijeme može podučiti. Međuto obećaj mi 
barem to, da ćeš obzirom na sadanji položaj iz- 
bjegavati sve, što bi moglo umiješati tvoje ime u 
ovu groznu aferu.« 

»Kako to misliš, oče?« 

»Prije svega, da se ne ćeš ni za koga zauzi- 
mati. O cijeloj stvari ne znaš ništa i nikome ne 
ćeš o tome govoriti, jer bi ti se moglo desiti, da 
budeš pozvana na sud kao svjedokinja. A toga 
ne bih rado doživio!« 

»Toga ti, oče, ne mogu obećati. Jasno je, da 
ću šutjeti u razgovoru s običnim poznanicima. 
Ako međutim budem mogla bilo u čemu pomoći 
Hartvigu ili jadnoj Lidiji, ja ću to odmah uči- 
niti bez oklijevanja i s najvećim veseljem. S time 
moraš računati.« 

»Prekini barem saobraćaja s gospođom Holc- 
man!« 

»Nemoguće! Upravo će Lidija skorih dana tre- 
bati vjernu prijateljicu.« 

»Poništi Henterovo pismo, ako toga već nijesi 
učinila!« 

»I to moram odbiti. U pismu je kratak, ali 
jasan prikaz onog susreta između Hartviga i Li- 
dije, prigodom kojega je Hartvig stekao uvje- 
renje, da je Lidijina duša smućena. Pismo bi mo- 
glo u istrazi odlično poslužiti, pa ga za to ne ću 
da uništim.« 

»Sve zbog njega — ništa zbog mene!« bolno 
će otac. »Zar sam te radi tog čovjeka već sasvim 
izgubio?!« 

I oko Sereninih ustiju pojavio se bolan izraz. 
Ovivši ruke oko očeva vrata i pogledavši ga u 
oči, rekla je: 

»Ne govori tako, oče! Otac ne može nikada iz- 
gubiti dijete, dijete ne može nikada zaboraviti, 
da je očevo srce bilo prvo i najvjernije, koje je 
u životu za njega zakucalo. Gledaj, ono, što sa- 
da poput zida stoji među nama, je samo, da me 

ne ćeš razumjeti ... ili valjda ne možeš. Zar 
vjeruješ, da i ja ne trpim teško radi te naše ne- 
sloge? Zar ne vjeruješ, da bih težinu ovih dana 
tisuću puta lakše podnijela, kad bi ti bio na mo- 
joj strani, kad bi sa mnom suosjećao, trpio i 
nadao se?! O, kad bih mogla kazati: tek što bude 
dokazana Hartvigova nedužnost, čeka me sre- 
ća, puna sreća; smjet ćeš živjeti između dva čo- 
vjeka, koji su ti najmiliji, najdraži na svijetu! A 
kad tamo — kako je preda mnom budućnost 
tamna! Hartvigova sloboda može mi donijeti 
samo pola sreće. Teško je i gorko biti osa- 
mljen u tim teškoćama, kad si svakog dana mo- 
ram dovikivati: dokle ćeš moći ustrajati...!?« 

Dalje nije mogla govoriti, jer joj se glas ugu- 
šio u suzama. Bilo je prvi put, što je na ovaj 
način pred ocem otkrila bol svog srca. Pukov- 
nik je bio duboko potresen. Iz svake je naime 
njene riječi osjećao, , koliko ga Serena ljubi i 
kako strašno trpi uslijed spoznaje, da je on 
,protivan njenoj sreći, koja se zove Hartvig 
Henter. 

I po prvi put sinula mu u glavi misao, koje 
dosad nikada nije uzimao u obzir: može li mu- 
škarac, koji je tako nepokolebivo i odano lju- 
bljen od tako plemenitog, čistog i nevinog bića, 
kakvo je Serena, — biti zao čovjek?! 

Zar se istinska očinska ljubav sastoji u tome, 
da ljubljeno dijete dovede u očaj i duševnu sti- 
sku samo za to, jer ne shvaća osjećaje prema ne- 
kom drugom? 

Zar ne bi morao pokušati, da svoje dijete 
shvati? . . . 

Dok se bavio tim mislima, nježno je svojom 
rukom gladio Sereninu kosu i njeno od suza 
mokre lišće. 

»Govoriš, kao da bih bio tvoj neprijatelj,« on 
će nježno. »Ti to ne smiješ misliti, dijete moje, 
nego samo: on je moj najbolji, najvjerniji pri- 
jatelj, koji hoće da me razumije i onda, kad ne 
može odmah naći pravi put! Sereno, hoćeš li u 
ovo uvijek vjerovati?« 

»Da, oče!« 

XX 

Toga je dana Silas Hempel trčao od Petra do 
Pavla, da dozna nešto pobliže o sadanjim stanov- 
nicima vile Lotos. Pitanje Alwingensovih bilo je 
u redu. Oni su se odjavili i prema koncu rujna 
otputovali u Pariz. Silas je razgovarao s nekoli- 
cinom ljudi, koji su poznavali Alwingensove te 
znali, da su svoju vilu iznajmili strancima prije 
negoli su otputovali k rođacima u Francusku 
Služinčad su otpustili. U vili su htjeli zadržati 
pazikuću i njegovu ženu radi nadzora, ali to se 
nije dalo, jer je Američanin izjavio, da iznaj- 
mljuje vilu samo uz uvjet, ako bude posve pra- 
zna, to jest ako u njoj nitko više ne stanuje. 

Alwingensovi su popustili i nastanili pazikuću 
sa ženom za vrijeme svog izbivanja kod rođaka 
u pokrajini. Onamo je odveden i njihov pas Rex. 

Hempel je utvrdio, da je vila iznajmljena na 
ime gospođe Alvine Foster: Ona i njen sin su bili 


pravilno prijavljeni kod susjedne općine, a tako 
i crnkinja Sally Lawrence. 

U susjednim je vilama Silas doznao, da stanov- 
nici vile Lotos žive sami za sebe, da nikoga ne 
posjećuju i da, koliko se moglo primijetiti, ni 
s kim ne podržavaju veza. Stare gospođe Foster 
nije još nitko vidio izvan kuće. Katkada za lije- 
pih dana vidjeli su je, gdje sjedi na verandi. Sin 
je izlazio samo naveče, i to ili u šumu nedaleko 
kuće ili u suprotnom pravcu prema rijeci. Još 
ga nikada nije nitko vidio, da bi pošao u grad. 
Niti izbliza ga još nitko nije vidio. Nekoji su go- 
vorili, da je crn, glatko obrijan i elegantan, a 
drugi, da nosi brkove i zaliske. Slagali su se samo 
u tome, da je »američki doktor« prije velik nego 
malen i da uvijek nosi velike, okrugle naočare. 

Imali su samo dva sluge: Sally, crnkinju, i 
gluhonijemog Jakova, kojega je doktor uzeo 
izravno iz zavoda za gluhonijeme. . 

I to dvoje izlazilo je samo rijetko iz kuće. Ja- 
kov samo katkada nedjeljom, da provede neko- 
liko sati u jednoj od okolnih gostionica, a Sally 
samo onda, kad je imala donijeti iz grada vino, 
voće ili delikatese. 

Obično su ;im sve donosili u kuću ili što više 
samo do nje, jer se već rano ujutro vidjelo crn- 
kinju, kako na vratima čeka mljekaricu, pekar- 
skog pomoćnika i mesara, koji su dolazili iz obli- 
žnjeg mjestanca. Mljekarica je u svojim koli- 
cima donosila tjedno također smotak robe od 
trgovca. Skoro uvijek je Sally čekala, da pred 
kućom od ljudi sve uzme i da im plati, jer pla- 
ćalo se sve odmah u gotovu novcu i bez cjen- 
kanja. 

Nikada nije nitko primijetio nešto neobično 
ili sumnjivo, osim neobične povučenosti ljudi. I 
Sally nije progovorila ni riječi više negoli je bilo 
potrebno. Činilo se, da joj posvema nedostaje 
jezičavost njezina spola. 

U posljednje vrijeme primijećeno je doista, da 
je katkada naveče u automobilu dovezla neka 
gospođa te pošla u kuću, ali na nju se nije dalje 
pazilo, jer je Sally jednom zgodom spomenula 
mljekarici, da je ta gospođa zemljakinja njezine 
gospodarice i da od vremena do vremena dolazi 
k njoj na razgovor. 

A Sally je to spomenula samo za to, jer je 
mljekarica, kad je jednom sa svojim kolicima 
kasno vraćala iz grada kući, vidjela gospođu, 
gdje izlazi iz kuće, i narednog joj jutra to pri- 
čala. 

Silas Hempel je sve to doznao na licu mjesta 
iz razgovora s ljudima okolišnih vila, koje je 
posjetio pod bezazlenom maskom pokućarca. 

Pod svojom vlastitom prilikom, ali pod ime- 
nom Glasrotter pošao je zatim rano poslije pod- 
ne u vilu Lotos. Pod svaku je cijenu htio vidjeti 
dr. Forstera samoga. Ali on nije uspio, da tu na- 
mjeru razloži Sally, koja mu je otvorila. Ona je 
naime odmah, čim ju je zamolio, da ga najavi 
dr. Forsteru, izjavila, da je mister Šarli otputo- 
vao. Sinoć je dobio iz Beča brzojav od zemljaka, 
koji su s njime u Njujorku mnogo općili i uve- 
like ga cijenili te pozvali onamo, da ih savjetuje 

u nekoj stvari. I tako je on danas ujutro prvim 
vlakom otputovao u Beč. Još je u svojoj zbrka- 
noj nijemštini nadodala, da rnister Šarli »biti 
veoma ljut na brzojav, jer ovdje imati tako 
mnogo studirati, ali biti nikako drukčije nego 
putovati, kad tako stari prijatelji s njim želiti 
govoriti!« 

Silas ju je slušao naoko sa zanimanjem. Kad 
je Sally napokon ušutjela, nenadano je zapitao: 

»Sally, gdje ste naučila govoriti njemački?« 

Trenutak ga je smeteno gledala, a zatim je 
jezičavo odgovorila: 

»O, ja njemački naučiti u moja domovina, u 
St Louis, gdje služiti kod Nijemci. A zatim biti 
s gospođa u Beč kod gospodin Šarli dugo vri- 
jeme, ondje ja naučiti njemački jezik.« 

»A gdje ste to u Beču stanovali?« 

Pitanje je palo tako naglo, da Sally nije imala 
vremena za promišljanje pa joj je nehotice iz- 
maknulo: 

»U Šenbrunskoj ulici . . ., ali ja broj više ne 
znati,« nadodala je ljutito. 

Silas nije pitao više ništa, nego se oprostio s 
nekoliko beznačajnih riječi. 

Uostalom drugo nije ni očekivao, nego da će 
dr. Foster biti »na putu«, kad bude zapitao za 
njega. Ako je on ubica, a u to se detektiv sve 
više uvjeravao, onda nije mogao drukčije da 
radi. Jučerašnji posjet morao je bezuvjetno po- 
buditi u njemu sumnju, jer je za majorovo ime 
morao doznati od Lidije. Iz toga je mogao za- 
ključiti, da je posjet zaista bio namijenjen tra- 
ganjima za Lidijom. Sve ostalo došlo je samo 
od sebe. 

Silas je shvatio, da je počinio veliku pogrešku, 
kad je dopustio, da major nastupi pod svojim 
pravim imenom. Najradije bi se izlemao, što je 
to učinio i ostavio Marchstattenovu posjetnicu 
kao opomenu. Naravno — kad su se odvezli pre- 
ma vili Lotos, nisu ni izdaleka slutili, da će zaci 
u lavlji brlog. Htjeli su samo poći k Alwingenso- 
vima, da se obavijeste, da nađu uporište za svoja 
traganja. 

Jedini uspjeh svega je bila Šenbrunska ulica! 

Sad naravski treba odmah pokrenuti bečku 
policiju, da se ustanovi, jesu li Fosterovi doista 
duže vremena stanovali ondje i bili prijavljeni. 

Kad je Silas prispio do prvih gradskih kuća, 
opazio je jednog dječaka, koji je glasno vikao: 

»Posebno izdanje! Ubistvo Gerarda Holcma- 
na razjašnjeno! Priznanje gospođe Holcman! 
Ubica Hartvig Henter uhapšen!« 

Silas je časak stajao kao ukopan i pograbio 
se za glavu, kao da ne vjeruje svojim ušima. 

Zar je to moguće? 

Zatim je kupio primjerak posebnog izdanja 
i čitao . . . 

I ponovo se pograbio za glavu. 

Ali nakon nekoliko časaka posvema se smirio. 
Zar se to nije očekivalo? Zar to nije novi do- 
kaz, da je on na pravom tragu? Zar je krivo 
svjedočanstvo Lidije Holcman moglo biti nešto 
drugo do li posljedica očeva i njegova sinoćnjeg 
posjeta u tajanstvenoj vili Lotos? 


Posve sigurno je tome tako. 

Ubica je shvatio, da je neka neodređena su- 
mnja svraćena na vilu Lotos. Mogla je biti još 
samo sumnja — ali je njegova vlastita sigurnost 
tražila, da bude odmah u zametku ugušena. 

Kako se to moglo bolje i sigurnije dogoditi ne- 
go tako, da se sumnja jednostavno prevali 
na drugoga — na onoga, čije se ime i onako 
već tjednima pronosi kao ime ubice? 

Uspjeh nije mogao izostati, ako udovica ubi- 
jenog sama bude ona, koja će svjedočiti proti 
ubici te ga kao takvog označiti. I kad vlast sa- 
ma bude osvjedočena o tome i kad bude ubicu 
imala u zatvoru, onda ne će nikome pasti na um, 
da uhodari oko vile Lotos. 

»Zar nikome? Pa ipak! Meni! Sada tek!« za- 
mrmlja Silas. »I to je bio jedini Fosterov krivi 
zaključak!« 

Sve ostalo je tako jednostavno. Ubica nije 
uopće trebao čekati, da izvrši svoj novi nacrt. 
Lidija je došla — sama od sebe ili već prije na 
bilo koji način naručena — skoro neposredno, 
nakon što je nacrt bio stvoren. Možda joj je 
bilo naloženo, da u slučaju poziva dođe — ukra- 
tko ona je došla. Ubici nije bilo teško, da njoj, 
koja je po svojoj sklonosti bila podvrgnuta 
njegovoj volji, utisne riječ po riječ, što sutra- 
dan ima da kaže pred sucem. Možda je sliku ubi- 
stva, kakvu joj je htio usaditi u pamćenje, pri- 
kazao kao saopćenje pokojnog muža ... Iz rije- 
či: ,Gerard će mi kazati, ko je njegov ubica’, što 
ih je onomadne proti svojoj volji izlanula pred 
Henterom, dade se zaključivati na prethodan rad 
u tom smislu. 

Da je sve uspjelo prema želji, dokazalo je 
Lidijino svjedočanstvo pred sucem. 

Dok su se te slike redale pred očima Hempe- 
la, koracao je on ne mareći za okolicu ulicama 
prema policijskoj upravi i došao k sebi tek onda, 
kad je otvorio vrata pisarne komesara Heidin- 
gera. 

Heidinger ga je dočekao sliježući ramenima. 

»Gospodine Hempele, ja doista nijesam kriv 
za Henterovo uhapšenje, ali obzirom na činje- 
nice . . .« 

»Zar mislite, da smo biti na krivom putu i da 
je dr. Wasmut odnio sjajnu pobjedu?« nadoda 
Hempel porugljivo. 

»Tako se bar čini! Mislite li vi možda drukči- 
je? Jeste li doznali što novo?« 

»Hm, ne mnogo! Ali usprkos toga vam kažem, 
da nije sve zlato, što sjaje. Priznanje gospođe 
Holcman je samo dokaz za ... . pravi put. Vi za- 
cijelo znate, da se kraljević starih, ako želi doći 
do cilja, mora kloniti zlatnih cesta i udariti ku- 
kavnim šumskim putevima.« 

Zatim je Hempel suhoparno ispričao, kakvo su 
iznenađenje doživjeli on i major jučer u vili Lo- 
tos i što je danas doznao o njenim stanovnici- 
ma. S nekoliko riječi doveo je u sklad ta utvr- 
đenja i događaje u istražnom sudu. Komesar se 
zamislio i konačno rekao: 

»Mnogo je, ako su vaši zaključci ispravni, ali 
ništa, ako se ne slažu. Što ćete sada poduzeti?« 

»Još ne znam ni sam. Došao sam prije svega 
zamoliti vas, da mi izdate nalog za uhapšenje dr. 
Šarla Fostera. Zasada se naravski ne mislim po- 
služiti njime, ali čovjek nikada ne zna, što se -mo- 
že dogoditi. Bio bih posvema na miru, kad bih tu 
stvar imao u džepu.« 

»Vi je morate imati!« potvrdi Heidinger i šut- 
ke ispuni uzorak, koji je predao detektivu. 

XXI. 

Dani su prolazili, a da se ništa novo nije do- 
godilo. Upit u Beču, koji se ticao ondješnjeg 
Fosterova boravka, ostao je, kako je Hempel i 
očekavio, bez uspjeha. U cijeloj Šenbrunskoj uli- 
ci, čak u čitavom Beču i njegovim predgrađima 
uopće nije bio prijavljen nitko pod tim imenom. 

Sally je dakle bila bijesna radi toga, što joj je 
izmakla ta riječ, jer se na taj način moglo do- 
kazati, da njeni gospodari nijesu stanovali u 
Beču. 

Ili su možda živjeli ondje pod drugim imenom? 

Da je »Foster« krivo ime, u to je Hempel vje- 
rovao. 

Na koji bi način bilo moguće doznati pravo 
ime i istražiti pređašnji Američaninov život? 

Silas si je tim pitanjem razbijao glavu danju 
i noću, ali nije prispio daleko. Samo da ne mora 
stajati skrštenih ruku, pisao je Pakertonovu za- 
vodu u Njujork. Ubicu je opisao onako, kako ga 
je vidio one noći iza Holmcmanove vile. Spome- 
nuo je, da živi ovdje pod imenom Šari Foster s 
nekom ženom, za koju kaže, da mu je majka, i 
da je vjerojatno koncem ljeta prispio iz Ameri- 
ke. Crnkinja imenom Sally je kao služavka u nji- 
hovoj pratnji. 

Skoro dnevno je kružio od sumraka do kasne 
noći oko vile Lotos u nadi, da bi ga slučaj mo- 
gao dovesti zajedno s Fosterom ili da bi štogod 
mogao opaziti. 

Ali od svega toga ništa. Foster kao da je ne- 
stao sa zemlje. Zar je doista otputovao? Silas je 
na koncu vjerovao u to, jer bi ga inače barem 
jedamput morao vidjeti. 

I kod istražnog suda nije stvar htjela uznapre- 
dovati. Usprkos svih nastojanja nije dr. Was- 
mutu polazilo za rukom, da Hartviga Hentera 
sklone na priznanje. 

Hartvig je ustrajno ostajao kod svoga, da o 
ubistvu ništa ne zna. Kadgod mu je bilo predo- 
čeno Lidijino priznanje, uvijek je slegnuo ra- 
menima i izjavio, da su to utvare poremećenih 
živaca. 

Gdje je za vrijeme čina bio, nije mogao do- 
kazati. Rekao je, da je one večeri bio u društvu 
Holcmanovih u podrumu Ratkolb, ali da je oti- 
šao mnogo prije njih. Zatim je dugo lutao grad- 
skim ulicama i tek oko tri sata ujutro prispio u 
svoj stan. Upravo tada zazvonio je telefon i 
Holcmanov sluga Pavao ga je obavijestio o ne- 
sreći. Ali nije mogao spomenuti nikoga, koji bi 
ga bio susreo za vrijeme njegovog dvosatnog 
lutanja gradom. To je istražnom sucu bilo ne- 
vjerojatno, pa zato i sumnjivo. 


Tvrdio je, da je gospođu Holcman od smrti 
njena muža vidio samo jedanput, i to posvema 
neočekivano u noći na pokrajinskoj cesti. 

Kad mu je bio predbačen sastanak u parku 
izjavio je, da ona dama nije bila gospođa Holc- 
man, ali je on uskratio svaku daljnu izjavu u 
tom pogledu. 

Dr. Wasmut nije si dao izbiti iz glave, da je 
to laž, jer je bio čvrsto uvjeren, da je ona dama 
mogla biti samo gospođa Holcman. Upravo onaj 
sastanak u parku bio je neoboriv dokaz Hente- 
ova ljubavnog odnosa s Lidijom Holcman. Po- 
ricanje je samo dokazivalo, da je Henter podao 
značaj. 

Do Lidije nije u to vrijeme nitko mogao do- 
prijeti. Od njezina preslušanja dalje ležala je 
bolesna u čudnovatom stanju apatije, koje je 
bez vidljiva uzroka bilo prekidano nenadanim 
uzbuđenjima. Tada bi njene oči nemirno zasja- 
le, blijeda lica grozničavo porumenila, ona bi se 
dizala iz kreveta i poput zvijeri u krletci ne- 
umorno hodala po sobi. U takvim trenutcima bila 
je posve nepristupačna, odgovarala nije ni na je- 
dno pitanje, i činilo se, kao da prisutnost drugih 
ni ne primjećuje. Kako je nenadano to stanje 
dolazilo, onako je nenadano i nestajalo. Lidija 
bi sva iscrpljena klonula na krevet, oči bi joj po- 
novo postale mutne i bez sjaja, a lica blijeda 
Njome je obvladala strašna nemoć. 

Profesor Konigshofen peuzeo je po želji ma- 
jora odmah prvih dana nakon peslušanja nje- 
zino liječenje. Bio je to mlad čovjek tridesetih 
godina i tek je pred kratko vrijeme bio imeno- 
van redovitim profesorom živčanih bolesti na 
sveučilištu u G. Njegova specijalna struka je bi- 
la psihijatrija, a radio je po modernoj psihopat- 
skoj metodi. Bio je već na glasu i svi su mu pro- 
ricali sjajnu budućnost. Lidijina je bolest od- 
mah ispočetka u njemu pobudila veliko zani- 
manje. 

Malo nakon što je preuzeo liječenje, došao je 
jednog dana k njemu Silas Hempel i zamolio za 
privatni razgovor. Pod 
jamstvom posvemašnje 
šutnje htio mu je dati 
neka obavještenja u po- 
gledu Lidije Holcman. 

To bi možda moglo s je- 
dne stane liječniku olak- 
šati liječenje, a s druge 
je njemu kao kriminal- 
nom činovniku mnogo 
stalo do toga, da sazna 
mišljenje iskusnog psi- 
hijatra u tom slučaju. 

Razgovor između 
Hempela i profesora po- 
trajao je skoro dva sa- 
ta. Završen je pitanjem 
detektiva: »Gospodine 

profesore, zar ne, vi ne 
smatrate moje mišljenje 
fantazijom, nego mogu- 
ćom stvari?« 

(Nastavit će se.) 



kada kupujete Aspirin, da li je 
»Bayer«-ov križ na pakovanju i tableti. 

Bez ovog zaštitnog znaka 
nema Aspirina. 


ASPIRI N 


TABLETE 

Oglas reg. pod S. brojem 32608 od 8. XI. 1938. 


Tragikomična pripovijest 



SLAVNI SKLADATELJ LICINIO REFICE 


Glazbeni život 

Veliki umjetnički 
doživljaj u Zagrebu 

Glazbeni Zagreb imao je 24. 
i 26. studenoga nezaboravni u- 
mjetnički doživljaj: izvedena je 
prvi put kod nas »M i ss a i n 
honorem Sctae Clarae 
A s i s s i e n s i s« od slavnog cr- 
kvenog skladatelja Ličini ja 
R e f i c e. Skladatelj je i sam 
prisustvovao izvedbi svog djela. 

Licinio Refice ide u red veli- 
kih imena talijanske duhovne 
glazbe Lorenza Perosija, Casimi- 
ria i drugih i zauzima po sposob- 
nosti glazbene invenci je i sm jeru 
svoga stvaranja možda najodli- 
čnije mjesto. Rodom je Rimlja- 
nin, regens Chori je u Santa Ma- 
ria Maggiore i profesor harmo- 
nije, instrumentacije i kompozi- 
cije na Papinskom institutu za 
crkvenu glazbu te kao takav ima 
znatan utjecaj i na Hrvate, koji 
u Rimu studiraju crkvenu glazbu. 

Stvorio je bezbroj odličnih cr- 
kvenih skladbi, a slavan je po 
svojim oratorijima (najčuveniji 
»Trittico Francescano« — skla- 
dan o 700-g. smrti sv. Franje), 
i tako brojnim misama, da au- 
tor mnoge ni sam nije čuo izvo- 
diti. Tako se dogodilo, da je 
prvoj izvedbi jedne mise prisu- 
stvovao sada u Zagrebu. Refice 


Prava 

I danas bi još Margareta Ve- 
merova ubirala lovorike, da joj 
nije palo na um vratiti se s pra- 
znika uzduhom. .Sad leži ovdje 
u vestibulu kazališta, poplavlje- 
na morem zelenika, koje odiše 
zagušljivim mirisom. Sve žene 
iz kraja kazališta Apollo došle 
su oprostiti se s onom, koja im 
je svaki dan dijelila smiješke. 

Riječi direktora Gertena za- 
obljavale su se kao šljunak u ri- 
ječnoj pregradi velikoga pogre- 
bnog govora. Ovaj stari glumac 
imao je opet nakon dugoga vre- 
mena prigodu istupiti i iskori- 
stio ju je savršeno. Suzdržava- 
ne suze nalazile su put, koji im 
je krčila poluga njegove rječi- 
tosti. Trenirani glas, koji je po- 
drhtavao kao struna harfe, me- 
tao je u hrpu superlative. Gu- 
bitak, mjeren njegovim riječima 
bio je jednak narodnoj kata- 
strofi. 

»Krasno govori,« otme se iz 
oduševljenih usta mladiću, i svi- 

se u stvaranju svojih duhovnih 
skladbi poslužio modernim obli- 
cima glazbene harmonije i instru- 
mentacije te mu odatle nije bio 
težak prelaz na novo područje 
stvaranja duhovnih skladatelja 
— duhovnu operu. U to- 
me je on prvak skoro po vreme- 
nu, ali sigurno po uspjesima. Ta- 
mo spadaju njegove duhovne 
opere » Cecilija « i » Margherita «, 
koje su i po Americi doživjele 
prave glazbene triumfe. Ne tre- 
ba čovjek čuti mnogo Refice- 
ovih djela, da se uživi i upozna 
osebine glazbe toga genija. Sa- 
ma imena opera govore, da je 
skladatelj imao mogućnosti da- 
ti maha svom glazbenom pole- 
tu za idealizacijom poetičnih li- 
kova Čeci Ii je i Margarite. Jer. 
tako se moglo zapaziti u misi 
izvedenoj u Zagrebu, Refice je 
majstor u razvijanju motiva 
spretan u harmonijskom zaple- 
tu te njegova glazba pruža pri- 
mjer profinjenoga glazbenog li- 
rizma. 

Misu je izveo u crkvi sv. Mar- 
ka u Zagrebu odlični Oratorij- 
ski zbor sv. Marka. S bojazni je 


656 


žalost 

Napisao Bohumir Poiach 

jetli uvojak zaigra mu na čelu. 

»Prije dva mjeseca malo ju 
nije otpustio radi dvije stotine 
mjesečnog nadoplatka,« iskese 
se tanke usnice skeptikove. 

Svjetlokosi zanesenjak, ne- 
ugodno dirnut, osine srditim po- 
gledom svoga susjeda. Toprv za 
čas odluči se opet upozoriti svo- 
ga druga: »Gledajte ondje, glu- i 

mica Galova. Činilo bi se, da su 
pokojnica i ona bile takmaci, a 
ona, jadnica, malo se ne rastopi 
od suza.« 

»A dotle u duhu računa, koje 
će uloge dobiti iza pokojne 
Margite,« zasikće skeptik. 

I opet tišina. Neugodna. Duga. 

Kad mladić stisne lakat svoga 
susjeda. To je Marcela Brauno- 
va zatvorila žalobni obred pje- 
smom nad lijesom kolegice. Na- 
gli jecaj prekine melodiju: Brau- 
nova se jecajući rasplače. 

»Igra bez prigovora,« promrsi 
skeptik, »simpatije su na strani 
pjevačice.« 

čovjek gledao odlazak dirigenta 
prof. Pozajića, ali evo i ovaj 
koncerat je pokazao, da vrlo 
mladi dirigent zbora Mladen Sta- 
huljak nije samo ambiciozan, ne- 
go da se u njemu kriju znatne i- 

dirigentske sposobnosti, koje će 
imati prilike i još više doći do 
izražaja u vođenju ovoga crkve- 
nog zbora velike glazbene tra- ^ 

dicije. Refice je i sam dirigirao 
jednu izvedbu svoga djela. To 
je bio umjetnički užitak za sebe. 

Po naravi živ — u dirigiranju 
savršeno miran — bio je pjeva- 
čima savršeni vod. Ali on je do- 
življavao u punoj snazi svoje 
djelo. Mladen Stahuljak se u po- 
redbi sa slavnim autorom nema 
čega stidjeti. Njegova je izved- 
ba bila na visini. 

Osim spomenute mise izveo 
je na orguljama Čedo Dugan 
Rossijevu »Sonatu«, a Oratori j- 
ski zbor još dvije Reficeove 
antifone: »Alma Mater Redemp- 
toris« i »Ave regina coelorum«. 

Vjerujemo, da će ovaj glazbe- 
ni uspjeh Oratorijskog zbora 
biti poticaj za nova nastojanja 
prema sve višem usponu. K. M. 

Mladić je stupao šuteći kraj 
svoga prijatelja. 

»Po vama i nema prave žalo- 
sti kod ovoga sprovoda,« javi se 
ukorno, kad su već uzlazili uz 
obronak groblja. Nije dobio od- 
govora. Toprv kad su odlazili 
od friškoga humka, oko kojega 
su lomile prste u zglobovima, 
ljudi, koji su iz bliza htjeli vi- 
djeti ožalošćeni kazališni svijet, 
ustavi najednom skeptik svoga 
mladog prijatelja. 

Na grobu ostao je jedan jedini 
čovjek. Oči toga mladića bile 
su suhe. Sklopljene ruke nemirno 


su lomile prste u zglobovima 
Dugo je stajao ne maknuvši se. 

»Ovako, gospodine, izgleda 
prava tuga,« šane skeptik. 

»Možda će vam se činiti čudno, 
gospodo, ali ja zbilja ne znam, 
koga su ovdje pokopali,« stra- 
nac će. 

Moguće da je to bio baš onaj 
porugljivi pogled plavoga mla- 
dića, kojim je darovao svoga pri- 
jatelja, što je sklonilo nepozna- 
toga da nastavi. 

»Imali smo oca, koji je ne- 
gdje umro. Ne znamo gdje, ne 


znamo, kada. I tako hodamo, ja 
i mati, kad imamo malo vreme- 
na, pomoliti se na friške gro- 
bove. Znate, mislimo, da se on- 
dje negdje u daljini, možda ta- 
kođer netko pomolio nad svje- 
žom zemljom očeva groba.« 

Toprv nakon dugo vremena, 
kad je opazio zadivljeni pogled 
svoga druga, prihvati skeptik: 
»Hoćete reći, da sam imao pra- 
vo. E pa zapamtite, mladi prija- 
telju! Čovjek mora uvijek biti 
malo nepovjerljiv, kad hoće ra- 
spoznati- pravu žalost.« 








Z A DOBRE D O m: A <5 I C E 


Dobar tek 

Rizoto sa cvjetačom. Na mast sta- 
vimo nasjeckanog luka, da se pirja. 
Poslije dodamo glavicu cvjetače, ko- 
ju natrgamo na cvjetiće. Dodamo 
malo konzerve od rajčica i pirjamo, 
dok cvjetača ne pomekani. Na kon- 
cu dodamo rižu i soli. Kad je goto- 
vo, naribamo parmezana. 

Fini roščići. 8 dkg maslaca i 10 
dkg brašna umijesimo i pustimo sta- 
jati. Napravimo kvas od 1 dkg pjeni- 
ce, 2 dkg šećera, 1 dl mlijeka i pu- 
stimo da se diže. U zdjelu metnemo 
16 dkg brašna, 1 žutanjak, korice od 
limuna, malo ruma, 2 dkg maslaca. 
Dodamo kvas. Izmijesimo dobro. Raz- 
valjamo i stavimo gore razvaljani 
maslac i brašno. Razvaljamo zajed- 


Kuhinjski kalendar 

Prosinac 

Četvrtak 

7 

Objed: Juha od govedine. Kuha- 
na govedina, restani krumpir, kiseli 
krastavci. Jabuke. 

Večera: Nabujak od rezanaca 

sa malinovim sokom. 

Petak 

8 

Objed: Juha od mrkvice. Pala- 
činke. Jabuke. 

Večera: Kuhana cvjetača sa pr- 
ženim mrvicama. 

Subota 

9 

Objed: Teleća plućica na kiselo, 
kuhani krumpiri. Češki uštipci sa 
pekmezom. 

Večera: Hrenovke sa senfom. 

Nedjelja 

IO 

Objed: Juha od sitnine od patke. 
Pečena patka, mlinci i salata od ci- 
kle. Savijača od sira. 

Večera: Patka od objeda. 

Ponedj. 

11 

Objed: Juha od graha. Kuhana 
suha svinjska rebrica, varivo od ki- 
selog kupusa i graha. Kompot od ja- 
buka. 

Večera: Pohani moždani i zele- 
na salata. 

Utorak 

12 

Objed: Juha od konzerv. rajči- 
ca. Pohani pilići, salata od krumpira. 
Torta od kestenja. 

Večera: Pilići od objeda. 

Srijeda 

13 

Objed: Juha od zelenja. Teleći 
odrezak, varivo od poriluka. Drob- 
ljenac od brašna sa sokom od malina. 

Večera: Pečena jaja na slanini, 
kiseli krastavci. 

Četvrtak 

14 

Objed: Juha od krupice. Risoto 
sa cvjetačom, zelena salata. „ 

Večera: Paprikaš od teletine sa 
žličnjacima od brašna. 

Petak 

15 

Objed: Juha od cvjetače. Pala- 
činke punjene špinatom, zelena sa- 
lata. 

Večera: Krpice sa kupusom 

Subota 

16 

Objed: Juha od svinjetine. Ku- 
hana svinjetina, varivo od graha i ri- 
četa. Pita od jabuka. 

Večera: Okrugljice od sira sa 
prženim mrvicama. 


no. Preklopimo četiri ugla unutra. 
Razvaljamo. Tako četiri puta. Pusti- 
mo na toplom mjestu dizati. Dignuto 
razvaljamo. Razrežemo u četvorine, 
dademo pekmeza na svaku. Savijemo 
roščiće, umočimo ih u jaje i kristal 
i dademo peći. Z. L. P. 

G ospodarstvo 

Krmače za pripašu. Želimo li imati 
dobru krmaču za othranjivanje pra- 
sadi, onda ju ne smijemo prepustiti 
pod nerasta prije navršene godine. 
Kad krmača istom poslije tog vreme- 
na postane suprasnom, onda su joj 
praščići bolji, jači i obično ih ima 
više. Za prva dva mjeseca, otkad je 
postala, davat ćemo joj malo slabiju 
hranu, a istom poslije tog vremena 
treba joj davati obilniju i bolju hra- 
nu. Zadnjih 14 dana prije prasenja 
možemo joj davati i mlijeka. Dva-tri 
dana prije nego što će se oprasiti 
moramo temeljito očistiti svinjac i 
nasuti sitnom slamom ili sječkom. 
Sječka je bolja od krupne slame sto- 
ga, što se praščići zavuku u slamu 
pa ih krmača ne vidi te ih može la- 
ko zgnjesti. Sad ju treba hraniti 
boljom hranom. I. S. 

Voćarstvo 

Nagrižena kora voćaka. Svake zi- 
me, a osobito ako je snijeg pokrio 
zemlju, načine zečevi u voćnjacima 
puno kvara, jer nemajući hrane glo- 
đu koru sa mladih voćaka. Ako nije 
voćka preveć oglodana, onda treba 
zarubiti koru oštrim nožem, pa oglo- 
dano mjesto namazati cjepilnim vos- 
kom. Ako tog nemamo, onda ćemo 
ranu zamazati smjesom ilovače i 
kravlje balege, te je povezati krpom. 
Ako je kora oglodana pri zemlji, ta- 
da možemo oglodano mjesto zagr- 
nuti zemljom. Jako ozlijeđene voć- 
ke treba izvaditi, a na njihovo mje- 
sto posaditi druge. No da se izbjeg- 
ne svemu tome, treba deblo voćke 
sve do grana prije zime omazati gu- 
stim krečom, kojemu smo primiješa- 
li nešto volovske žuči, ili omazati 
smrdljivim živinskim uljem. Nekoji 
oblažu voćna stabla kukuruzovinom, 
a nekoji ih ograđuju trnjem. Sva- 
kako treba voćnjak da bude dobro i 
čvrsto zagrađen visokom gradom. 

Uzgajanje oraha. Najbolje ćemo i 
najlakše uzgojiti orahe iz ploda, ako 
ga posadimo ondje, gdje će i ostati. 
Posaditi ćemo 2 do 3 oraha, pa ako 
svi potjeraju, onda ćemo tamo osta- 
viti samo jedno stabalce, a druge će- 
mo ukloniti. Orasi najbolje uspije- 


,,BLKA“ 

Umjetno vezenje i klinika čarapa 

Petrinjska ulica br. 2 

Važno za modne salone 
1 za cij. dame 

Po najnovijim modelima izrađuje- 
mo sve vrste vezenja na opravama 

Modnim salonima naročiti popust 

vaju, ako su posađeni svaki za se, a 
ne u hrpi. 

Nešto o breskvama. Krupne i lije- 
po obojadisane breske najljepše su 
voće, ali ujedno i jedno od najfini- 
jeg voća. Posve zrele breskve drže 
se dosta dugo. Koncem rujna mora- 
ju biti zrele, jer im kasnije kruške 
obaraju cijenu. Nakalamljena bres- 
kva donosi plod poslije 2 do 3 godi- 
ne. Stablo živi obično 12 do 15 go- 
dina. Nekoje vrste počinju rađati is- 
tom poslije 5 do 6 godina, a žive 20 
do 40 godina. Krupan plod daje sa- 
mo zdravo i snažno drvo. Breskve 
se množe košticama, iz kojih izrastu 
vrlo lijepa stabalca, ali najbolje se 
voće dobiva očenjem. Evo nekoliko 
vrsta, koje se preporučuju za uzga- 
janje: Rana Amsdenka. rani Jork, 
Beatrica, Vaterlo, Sieger, Rivers, 
Magdalenka, Triumf, veliki Minjon, 
vrtna Kraljica. Na zimi su osobito 
izdržljive amerikanske vrste: Ams- 
den, Arkansas i Praskauer. 

Z dravlje 

Ljekovitost luka. Luk je veoma lje- 
kovit, pa zato ga treba što više jesti. 
Uživanje luka djeluje veoma povolj- 
no na kolanje krvi. To je bjelodano 
dokazano. Tko ga troši sirova, taj 
miriše lukom, a to je mnogima ne- 
ugodno. No ima i tome lijeka. Posli- 
je jela popij malo nekuhanog mli- 
jeka, pa ne ćeš vonjati lukom, jer 
mu mlijeko oduzimlje vonj. Ali luk 
je lijek i proti suvišnoj želučanoj ki- 
selini. Ljudi, koji imaju premnogo 
te kiseline, obično nijesu potpuno 
zdravi, baš kao i oni, koji je imaju 
premalo. Tome je najbolji ustuk 
umjereno uživanje pržena luka bilo 
za objed bilo za večeru. Bugari i 
Rusi, koji žive po stepama, živu du- 
go zato, jer jedu mnogo luka. Luk 
je najbolje sredstvo protiv bljedobo- 
lje, jer on obnavlja krv i pravi crve- 
ne krvne stanice. Dnevnim uživa- 
njem luka liječi se postepeno nervo- 
za i malaksalost. On isto tako po- 
voljno djeluje na katar i hunjavicu, 
koji se liječe sokom od luka ovako: 
glavica se lukova oguli, izreže na 
kriške i prži sa žutim šećerom sve 
dotle, doklegod sok ne bude gust i 
sladak, pa se tog soka uzme svaki 
sat po jedna kavena žličica. Lukov 
je sok već odavna poznat u medicini. 
On je izvrstan proti infekcijama, do- 
bar je protivnik nahlađenja; liječi 
promuklost i umiruje glasilnice. 

Duboko disanje dug život. Francu- 
ski liječnik dr Gueniot veli, da onaj 
čovjek, koji želi dugo živjeti, mora 
uvijek duboko disati. On je star sada 
98 godina. Izdao je knjigu »Traja- 
nje čovječjeg života«. On piše, da 
ljudi ne umiru, nego da sami sebi 
skraćuju život. Ljudi naime previše 
jedu mesa, a premalo voća i povrća. 
No što je najgore, oni zanemaruju 
disanje. Većina ljudi diše tako, da im 
se pluća otvaraju samo za jednu če- 
tvrtinu, a nekoji ni toliko. Čovjek, 
koji želi biti potpuno zdrav, mora 
disati barem polovinom pluća, a još 
je bolje, ako to čini i više, dapače i 
sa 100°/o, ali samo ako je zdrav zrak. 
Taj liječnik misli, da bi ljudi — tako 
dišući — mogli živjeti i preko 100 g. 

me je prošao kašalj, Zati'm sam 
istim lijekom namazala kurje oti 
na nogama, a s onim, što je pre- 
ostalo, očistila sam napokon sve 
mjedene brave i kvake u kući.« 

NE VJERUJE. Kum: »Hajde 
samo, Ivice, ne boj se! Moj ti 
pas ne će ništa. Psi, koji laju, 
ne grizu!« 

Ivica: »Da! Ali kad prestanu 
lajati?« 

TALENAT. O n: »Jeste li i 
vi tako talentirana kao vaša se- 
stra?« 

Ona: »Još više! Jer ja sam 
već i zaručena.« 

U ŠKOLI. Učitelj: »Kaži 
mi, Jurek, jedno osjetilo!« 

Đak: »Uho!« 

Učitelj: »Dobro. A sada 
mi kaži još jedno!« 

Đak: »Uho!« 

Učitelj: »Pa to si već re- 
kao.« 

Đak: »Da. Ali sad sam rekao 
ono drugo uho.« 

RIZIKO. U kinu veli jedan po- 
sj etnik drugome, koji sjedi pred 
njim: 

»Molim vas, recite svojoj že- 
ni, da skine šešir!« 

»Recite joj to vi,« odgovori 
inu onaj, »čemu da to riskiram 


tvrtka 
glazbala 
u državi 


ČUDNA ŽELJA. Slikar: 
»Molim, gospođo! A kako želite 
biti slikana?« 

Starija dama: »Molim: 

samo ne odviše slično!« 

NAKNADA. M u š t e r i j a 
(trgovcu): »Vaš mi metar izgle- 
da nekako kratak!« 

Trgovac: »Hm! Istina je, 
malo je kraći, ali je zato znatno 
deblji!« 

ODLIČNO SREDSTVO. Go- 
spođa: »No, Dorice, Je li vam 
koristio lijek, što vam ga je li- 
ječnik propisao?« 

Dorica: »Vanredno! Samo 
sam tri pune žlice ispila i već 


Pero: »Da, jer tata je tom 
prilikom razlio tintu po novom 
stolnjaku i sad se mama s njim 
objašnjava.« 

U KAVANI. Oprostite,- gospo- 
dine! Čitate li vi i novine, na 
kojima sjedite?« 

OBIČAJ. Gost: »Molim vas, 
konobaru! Ja sam imao samo 
komadić ribe, a vi mi zaračuna- 
vate cijelu ribu!« 

Konobar: »Oprostite! Ali 
to je kod nas već takav običaj.« 

»Onda mogu biti samo sretan, 
što nisam naručio beafsteak!« 

Sabrao SI. Tr-ski 


ZLOBNO. Stric: »A što si 
ti, Pero, tako nekako veseo?« 

Pero: »Tata me je nale- 
mao . . .« 

Stric: »I zato si veseo?« 


„Mamice, mi se igramo poštara. 
S tvojim starim pismima iz ladice 
ide to vrlo lijepo.” 


„Mama, mama, tata je našno tvo' 
ju iglu! - 


Dobrijanova kapa leti 


U taj časak auto prođe; Čika se za glavu hvata 
kapa poda nj eno — dođe! Jer je kapa puna blata 


Odnese mu kapu s glave 
bit će opet šale prave! 


Išo čika posred puta, 
kad ga stiže bura ljuta. 


edmk . Obitelj " toj i 4 Din po broju. Pretplata 30 Din na tri mjeseca, za inozemstvo 4 dolara godišnje ■ Pretplatu se plaća 
te vraćaju. , Obitelj * izdaje Konzorcij Kuća Dobre Štampe. Za tzdavaća i uredništvo odgovara Dr /osip Andrić, glavni urednik 
kova I. Adresa uredništva i uprave .Obitelji" -. Zagreb. Trg Kralja Tomislava 21 Telefon 24-403 Ćek. -ai. pcšt. šted. 
.Obi teli" sr tiska u Tiskari Narodnih Novina u Zagrebu. 



Križaljka — sv. Nikola dolazi 

. Složio »Bekil,“ Zagreb 



Okomito: 1. kratica za sli- 
čno, 2. blagajnički pojam u ra- 
čunu, 3. državica u Evropi, 4 
krčitelji, borbeni i poduzetni lju- 
di, 5. inicijali vode rakovičkog 
ustanka, 6. omiljeli dječji sve- 
tac, 7. prilog mjesta (kajk.), 13. 
zabadača za kosu, 14. otplate, 

15. vrst groznice (komarči!), 16. 
tursko ime, 19. lat. -i, 20. čita- 
telj (bez zadnjeg slova, lat.), 21. 
grad Argonauta,. 24. lat. i 26. 
lat. — to, 29. mjesto (u Rumu- 
niji), 30. državica u Aziji, 33. 
dva jednaka suglasnika, 35. jo- 
tirani suglasnik. 

Za razbibrigu 

Međo se 

Medvjed (slika 1 ) sastoji se od 
pet drvenih djelića, koje treba 
ispiliti i sastaviti ih kao neku 
vrstu drvenog čovjeka. Drveni 
djelići su prorupičeni i vežu se 
koncem, koji je na oba kraja 
zauzlan. 

Slika 2 pokazuje malu spravu 
iz uskih daščica, a i b označuju 
mjesto malih rupica. Kada je 
medo gotov, prednje šape mu 


V o d o r a v n o: 3. zov, vapaj, 
(tud.), 6. časnik, stotnik, 8. mu 
ško ime (hipokor.), 9. strano 
muško ime (engl., a = o), 10. 
pokazna zamjenica (sr. r.), 11. 
inicijali prez. i im. pokojnoga 
hrv. kipara, J2. Afrički narod 
(rat s Englezima!), 15. Nadimak 
(cognomen) Vergilijev, 17. posu- 
da, 18. parazit (medu bilinama). 
19. talijanski ona, 22. preci 
Nijemaca, 23. francuski m. 
član, 24. ishlapi jiva tekućina, 25. 
kasta, sljedba, 27. kratica za 
kilogram, 28. rječica i mjesto 
kraj Siska, 30. stotina (o = u), 



se probuše. Kroz rupe dolaze 
dva konca, koji se također pro- 
vedu kroz rupć a i b i zauzlaju. 
Sada medo visi na uzicama: O 
krećemo ga nekoliko puta oko- 
lo, da se konci zamotaju. Tada 
postavimo spravu na donji kraj 
i pomičemo daščice, da vrpca 
otpusti i da medo udara amo 
tamo, — dakle počinje da se 
okreće. V. Putanec 


31. vrst kovine, 32. kao 11., sa- 
mo prije ime! 33. prod. kućica 
za novine, 34. veliki poluotok na 
sjeverozapadu Amerike, 36. igra- 
ća karta, 37. čemer, srditost. 


Rješenje treba poslati do 15. 
o. mj. Među odgonetate podijelit 
će se 20 romana. 


Rješenje iz br. 39-40 

Vodoravno: 1. kino, 2. 
* », 4. odora, 9. ar, 100. običan, 
1. S. 7 , 12. kovinar, 13. ol, 14. 
f •i-r, 15. vila, 20. ha. — Oko- 
n i to: 1. kurziv, 2. bas, 3. .Jo- 
na, 4. obol, 5. div, 6. očit, 7. ra- 
na, 8. anal, 10. oko, 16 ih, 17 la, 
18. M. H. R„ 19. I. H. S.. 21. as. 
22. go. 

Po 5 knjiga dobili su: l. Pe- 
trović iz B. i K. Maček iz Z. Po 
3 knjige M. Lupiš iz H. i O. La- 
peuna iz N. Po I knjigu H. Je- 
senek iz G., M. Krznarić iz Za- 
greba, fra B. Karačić iz O., S. 
Župane iz Zagreba, Župni ured. 
Vareš i D. Tomić iz Zagreba. 


Prva zagrebačka umjetna ljeva- 
ona zvonova, nadgrobnih ukra- 
sa, umjetnina 1 kovina 

RDDOLF KREBELJ 

ZAGREB 

Srebrnićka 5, iz Nove ceste 120 
Izrađujem brončane nadgrobne 
svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 



